Source: http://legislatie.just.ro/Public/DetaliiDocumentAfis/50809
Timestamp: 2020-03-31 00:12:44+00:00

Document:
HG 410 23/03/2004 - Portal Legislativ
HOTĂRÂRE nr. 410 din 23 martie 2004privind organizarea şi funcţionarea Ministerului Educaţiei şi Cercetării
Publicat în MONITORUL OFICIAL nr. 277 din 30 martie 2004
Având în vedere prevederile art. XVI al titlului III din cartea a II-a din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările ulterioare,în temeiul art. 108 din Constituţie, republicată, al art. 40 alin. (1) din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, al Hotărârii Parlamentului nr. 5/2004 pentru aprobarea modificării structurii şi componenţei Guvernului, precum şi al art. 7 din Ordonanţa de urgenţă a Guvernului nr. 11/2004 privind stabilirea unor măsuri de reorganizare în cadrul administraţiei publice centrale,Guvernul României adoptă prezenta hotărâre. + Articolul 1 (1) Ministerul Educaţiei şi Cercetării este organ de specialitate al administraţiei publice centrale, cu personalitate juridică, în subordinea Guvernului. ... (2) Ministerul Educaţiei şi Cercetării aplică strategia şi Programul de guvernare în domeniul educaţiei, învăţământului, cercetării ştiinţifice, dezvoltării tehnologice şi inovării. ... (3) Sediul central al Ministerului Educaţiei şi Cercetării este în municipiul Bucureşti, str. General Berthelot nr. 28-30, sectorul 1. ... (4) Sediul Ministerului Educaţiei şi Cercetării pentru activitatea de cercetare este în municipiul Bucureşti, str. D.I. Mendeleev nr. 21-25, sectorul 1. ... + Articolul 2Ministerul Educaţiei şi Cercetării conduce sistemul naţional de educaţie, învăţământ şi cercetare, exercitându-şi atribuţiile stabilite prin legi şi prin alte acte normative din sfera sa de activitate. + Articolul 3Ministerul Educaţiei şi Cercetării exercită următoarele funcţii: a) de strategie, prin care planifică strategic şi asigură elaborarea şi implementarea politicilor în domeniul învăţământului, cercetării, tehnologiei şi inovării; ... b) de administrare, prin care alocă, monitorizează şi evaluează utilizarea resurselor pentru implementarea politicilor în domeniu; ... c) de evaluare şi control al realizării politicilor în domeniul educaţiei, învăţământului, cercetării, tehnologiei şi inovării; ... d) de elaborare a cadrului normativ-metodologic, funcţional, operaţional şi financiar în care se realizează politicile în domeniu; ... e) de autoritate de stat, prin care asigură urmărirea şi controlul respectării reglementărilor din domeniul său de activitate; ... f) de reprezentare, prin care asigură, în numele Guvernului, reprezentarea în organismele şi în organizaţiile naţionale, regionale şi internaţionale, ca autoritate de stat pentru domeniul său de activitate; ... g) de comunicare cu celelalte structuri ale administraţiei publice centrale şi locale şi cu societatea civilă; ... h) de cooperare internaţională, prin care asigură aplicarea acordurilor internaţionale în domeniu şi promovarea de noi acorduri. ... + Articolul 4 (1) În domeniul educaţiei şi învăţământului, Ministerul Educaţiei şi Cercetării exercită următoarele atribuţii principale: ... a) formulează politici şi elaborează programe de perspectivă în domeniile educaţiei şi învăţământului de toate gradele şi asigură implementarea lor în unităţile şi instituţiile subordonate sau coordonate; ... b) evaluează şi controlează realizarea politicilor şi programelor în domeniu şi stabileşte sau propune, după caz, măsuri de corectare a lor; ... c) controlează şi monitorizează aplicarea prevederilor legale cu privire la organizarea şi funcţionarea unităţilor şi instituţiilor de învăţământ particular; ... d) elaborează cadrul normativ-metodologic, funcţional, operaţional şi economico-financiar în care se realizează politicile în domeniu; ... e) controlează şi monitorizează respectarea reglementărilor din domeniul său de activitate; ... f) elaborează metodologii şi standarde naţionale de evaluare a elevilor şi a sistemului naţional de învăţământ; elaborează criterii generale de admitere în învăţământul superior; ... g) aprobă reţeaua de învăţământ preuniversitar de stat; ... h) propune cifra de şcolarizare pentru învăţământul preuniversitar şi superior de stat; ... i) efectuează controale asupra modului în care se asigură protecţia socială în învăţământ şi propune măsuri corespunzătoare Guvernului şi autorităţilor publice locale abilitate; ... j) asigură cadrul legal şi monitorizează implicarea unităţilor de învăţământ în procesul de educaţie continuă a adulţilor; ... k) asigură şcolarizarea specializată şi asistenţa psihopedagogică adecvate a elevilor şi a tinerilor cu deficienţe fizice, senzoriale, mentale sau asociate; ... l) asigură funcţionarea consiliilor şi comisiilor naţionale şi consultative ale ministerului; ... m) coordonează şi monitorizează buna desfăşurare a activităţilor extraşcolare, cultural-artistice, sportive şi turistice ale elevilor şi studenţilor; ... n) comunică şi colaborează cu celelalte structuri ale administraţiei publice centrale şi locale şi cu societatea civilă în domeniile care vizează conţinutul procesului de educaţie şi învăţământ şi asigură condiţiile materiale şi financiare de desfăşurare a acestui proces; ... o) asigură, în numele Guvernului, reprezentarea în organismele şi în organizaţiile naţionale, regionale şi internaţionale, ca autoritate de stat pentru domeniul său de activitate, şi asigură aplicarea acordurilor internaţionale în domeniu şi promovarea de noi acorduri; ... p) asigură armonizarea politicilor elaborate în domeniul învăţământului cu cele din legislaţia externă; ... q) participă la programele şi proiectele internaţionale, comunitare şi bilaterale în domeniu; ... r) iniţiază, prin intermediul centrelor de excelenţă, programe şi proiecte de dezvoltare a învăţământului pe plan local şi regional şi asigură cadrul organizatoric pentru selecţionarea şi pregătirea adecvată a elevilor cu aptitudini deosebite; ... s) coordonează şi controlează funcţionarea sistemului informatic naţional pentru învăţământ, inclusiv prin cofinanţare; iniţiază funcţionarea unor reţele de comunicaţie pe domenii specifice între unităţile şi instituţiile de învăţământ; ... ş) asigură şi monitorizează modul de formare şi utilizare a resurselor umane, materiale şi financiare necesare desfăşurării realizării procesului de învăţământ şi educaţie; t) asigură editarea, tipărirea şi difuzarea manualelor şi a materialului didactic pentru învăţământul preuniversitar; ... ţ) realizează şi promovează strategii şi tehnici moderne de instruire şi educaţie; u) stabileşte modalităţi de recunoaştere şi de echivalare a diplomelor, a certificatelor şi a titlurilor ştiinţifice, eliberate în străinătate, pe baza unor norme interne, ţinând seama şi de înţelegerile şi convenţiile internaţionale la care România este parte. ... (2) Ministerul Educaţiei şi Cercetării îndeplineşte şi alte atribuţii prevăzute de Legea învăţământului nr. 84/1995, republicată, cu modificările şi completările ulterioare, precum şi de alte acte normative în vigoare. ... + Articolul 5 (1) În domeniile cercetării, dezvoltării tehnologice şi inovării, Ministerul Educaţiei şi Cercetării exercită următoarele atribuţii principale: ... a) fundamentarea, elaborarea şi actualizarea periodică a politicilor şi strategiilor în domeniu; ... b) diseminarea de informaţii în domeniile cercetării-dezvoltării şi inovării; asigurarea cadrului de reglementări interne privind implementarea unui sistem de calitate aferent elaborării rapoartelor de cercetare, precum şi pentru clasificarea rezultatelor de interes strategic în domeniu şi gestionarea rezultatelor de interes public; ... c) stimularea transferului tehnologic, a valorificării rezultatelor, inovării, a absorbţiei şi difuziei acestora în rândul agenţilor economici şi în economie, în general; susţinerea brevetării unor rezultate ca primă formă de valorificare; cofinanţarea temelor care asigură parteneriate între centrele de cercetare şi agenţi economici; ... d) organizarea de seminarii şi mese rotunde, acţiuni promoţionale de imagine şi diseminare de informaţii, traduceri, precum şi altele asemenea, în domeniul său de activitate; ... e) stimularea şi, după caz, asigurarea editării, tipăririi şi difuzării de publicaţii sau de materiale specifice domeniului său de competenţă; publicarea de rapoarte, studii şi altele asemenea; ... f) urmărirea armonizării politicilor proprii cu cele din domeniul industriei, comerţului, sănătăţii, muncii, precum şi din alte domenii; ... g) elaborarea de acte normative şi de reglementări în domeniu, precum şi crearea şi dezvoltarea cadrului instituţional aferent; avizarea proiectelor de acte normative care conţin prevederi ce intră în domeniul său de competenţă; monitorizarea aplicării, după aprobare, a legilor şi reglementărilor promovate; ... h) elaborarea de politici privind dezvoltarea resurselor umane pentru şi prin cercetare; ... i) susţinerea, prin cofinanţare, a participării instituţiilor de învăţământ şi de cercetare la elaborarea strategiilor de ramură privind dezvoltarea economică durabilă; ... j) stimularea şi monitorizarea participării României la programe şi la proiecte internaţionale, europene, comunitare şi bilaterale în domeniu; ... k) atragerea, utilizarea, monitorizarea şi evaluarea asistenţei tehnice şi a consultanţei interne şi internaţionale pentru domeniul său specific de competenţă; ... l) definirea de politici de restructurare, modernizare şi de atragere a capitalului străin în domeniu, împreună cu celelalte organe ale administraţiei publice centrale care au atribuţii specifice; ... m) stimularea dezvoltării regionale şi locale, prin programe şi proiecte de dezvoltare a învăţământului, cercetării, tehnologiei şi de stimulare a inovării; stimularea şi iniţierea de centre de cercetare de excelenţă; stimularea şi iniţierea înfiinţării şi dezvoltării de parcuri ştiinţifice şi tehnologice, centre de inovare şi incubare în afaceri, centre de legături cu industria, de transfer tehnologic şi altele asemenea; sprijinirea întreprinderilor mici şi mijlocii prin transferuri tehnologice selectate în prealabil pentru aplicare, la solicitarea ministerului de resort, cu aprobarea Guvernului; ... n) stimularea dialogului între comunitatea ştiinţifică şi alte structuri ale societăţii civile şi promovarea implicării acestor structuri, în mod direct şi activ, inclusiv prin susţinere financiară, în definirea şi implementarea politicilor în domeniul învăţământului, ştiinţei, tehnologiei şi inovării; ... o) definirea procedurilor specifice de analiză, de monitorizare şi evaluare a sistemului cercetării, tehnologiei şi inovării; realizarea de studii, analize, monitorizări, evaluări şi alte activităţi similare în domeniul cercetării, tehnologiei şi inovării, pentru evaluarea şi controlul conducerii programelor şi proiectelor; contractarea de servicii de consultanţă, expertiză şi asistenţă tehnică; ... p) elaborarea Planului naţional de cercetare-dezvoltare şi inovare pe perioade multianuale; evaluarea surselor necesare; stabilirea şi actualizarea obiectivelor strategiei urmărite prin plan, în concordanţă cu priorităţile politicilor economice şi sociale ale Guvernului; ... r) evaluarea programelor cuprinse în planul naţional şi detalierea lor anuală; aprobarea prevederilor anuale ale planului naţional şi informarea Guvernului asupra realizării acestora; ... s) conducerea, finanţarea, monitorizarea şi implementarea de programe/proiecte de cercetare-dezvoltare, inginerie tehnologică şi de stimulare a inovării; atribuirea conducerii programelor către agenţi economici, instituţii publice, instituţii şi unităţi cu profil de cercetare-dezvoltare şi inovare, organizaţii neguvernamentale cu activitate de profil, în sistem competiţional sau în mod direct, conform reglementărilor în vigoare; ... ş) prognozarea, planificarea şi promovarea, după caz, în capitolul aferent cercetării din proiectul bugetului de stat, a resurselor financiare necesare în vederea realizării politicilor în domeniul său de competenţă şi utilizarea acestor resurse; t) implementarea sistemului informatic naţional pentru învăţământ, cercetare şi tehnologie, inclusiv prin cofinanţare, elaborarea şi implementarea politicilor de dezvoltare a tehnologiilor informatice; crearea de reţele pe domenii specifice între institutele de cercetare, unităţile şi instituţiile de învăţământ; ... ţ) armonizarea politicilor de dezvoltare a infrastructurilor pentru asigurarea calităţii produselor, procedeelor şi serviciilor, în ceea ce priveşte activităţile de standardizare, certificare, acreditare, metrologie, protecţia consumatorilor şi coordonarea asistenţei tehnice în acest domeniu; u) coordonarea de politici în domeniul proprietăţii intelectuale şi stimularea dezvoltării unui mediu favorabil inovării; ... v) elaborarea şi finanţarea unui program de traducere şi tehnoredactare a legislaţiei şi reglementărilor comunitare, în vederea susţinerii efortului general de integrare în Uniunea Europeană, prioritate în realizarea acestor lucrări având serviciile de specialitate din cadrul instituţiilor de cercetare şi al instituţiilor de învăţământ; ... w) coordonarea activităţii de participare a României la târguri, expoziţii şi la alte asemenea manifestări interne şi internaţionale cu caracter tehnico-ştiinţific. ... (2) Ministerul Educaţiei şi Cercetării îndeplineşte şi alte atribuţii prevăzute de Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările ulterioare, precum şi de alte acte normative în vigoare. ... + Articolul 6Ministerul Educaţiei şi Cercetării are următoarele atribuţii specifice: a) fundamentează şi elaborează studii şi cercetări, analize şi prognoze privind problemele elevilor, studenţilor şi tinerilor din instituţiile din subordine sau în colaborare cu persoane juridice ori fizice autorizate; ... b) colaborează cu structurile de şi pentru tineret, legal constituite; ... c) finanţează acţiuni proprii, pe baza programelor aprobate de ministrul educaţiei şi cercetării; sprijină financiar acţiunile structurilor asociative de tineret, care corespund obiectivelor cuprinse în programele ministerului; poate încheia contracte civile, respectiv convenţii civile de prestări de servicii, direct sau prin unităţile subordonate, cu persoane juridice ori cu persoane fizice pentru realizarea unor programe şi acţiuni privind tineretul şi implicarea acestuia în viaţa socială; ... d) derulează direct sau prin instituţiile din subordinea sa programe de stimulare şi recompensare a elevilor şi studenţilor; ... e) colaborează cu Autoritatea Naţională pentru Tineret, direct sau prin organele specializate din subordinea sa, pentru elaborarea programelor destinate elevilor, studenţilor şi tinerilor. ... + Articolul 7Ministerul Educaţiei şi Cercetării îndeplineşte şi alte atribuţii ce îi revin prin acte normative. + Articolul 8 (1) În structura organizatorică a Ministerului Educaţiei şi Cercetării funcţionează direcţii generale, direcţii, servicii şi birouri, în conformitate cu prevederile Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare. ... (2) Structura organizatorică a Ministerului Educaţiei şi Cercetării este prevăzută în anexa nr. 1. În cadrul acesteia, prin ordin al ministrului educaţiei şi cercetării, pot fi organizate direcţii, servicii, birouri şi colective temporare de lucru, cu încadrarea în numărul de posturi aprobat şi cu respectarea prevederilor Legii nr. 161/2003, cu modificările şi completările ulterioare. ... (3) În fiecare judeţ şi în municipiul Bucureşti sunt organizate, ca organe de specialitate în subordinea ministerului, inspectorate şcolare cu structură aprobată prin ordin al ministrului educaţiei şi cercetării. ... (4) Inspectorii şcolari generali au calitatea de ordonatori secundari de credite. ... (5) Inspectoratele şcolare judeţene, respectiv al municipiului Bucureşti, au în subordine unităţi de învăţământ preuniversitar, unităţi conexe acestora, unităţi pentru activitatea extraşcolară şi cluburi sportive şcolare. ... (6) Ministerul Educaţiei şi Cercetării poate constitui şi ale structuri organizatorice necesare în vederea realizării reformei învăţământului şi cercetării, în conformitate cu Programul de guvernare, cu obligaţiile asumate prin acorduri cu organismele internaţionale şi prin programele pentru integrare europeană, în condiţiile legii. ... + Articolul 9 (1) Pentru exercitarea atribuţiilor sale Ministerul Educaţiei şi Cercetării este sprijinit de organisme de nivel naţional în domeniul învăţământului şi cercetării: consilii, comisii şi colegii prevăzute în anexa nr. 2. ... (2) Componenţa acestor organisme de nivel naţional este stabilită prin ordin al ministrului educaţiei şi cercetării. ... (3) Atribuţiile organismelor de nivel naţional sunt stabilite prin regulamente de organizare şi funcţionare, aprobate prin ordin al ministrului educaţiei şi cercetării, conform reglementărilor legale. ... (4) Organismele de nivel naţional pot avea câte un secretariat propriu, format, de regulă, din 1-3 persoane, care ajută la elaborarea lucrărilor şi pot folosi în activitatea lor un corp de experţi, remunerat din fondurile programelor naţionale sau internaţionale de dezvoltare a învăţământului şi cercetării şi/sau din fondurile bugetare sau venituri proprii, potrivit legii. ... (5) Activitatea organismelor de nivel naţional este coordonată de ministrul educaţiei şi cercetării sau de un secretar de stat, cu excepţia Consiliului Naţional pentru Politica Ştiinţei care este coordonat de primul-ministru. ... (6) Membrii organismelor de nivel naţional, precum şi alţi specialişti colaboratori ai acestora din afara ministerului pot fi remuneraţi în condiţiile legii. ... + Articolul 10 (1) Conducerea Ministerului Educaţiei şi Cercetării se exercită de către ministru, care are calitatea de ordonator principal de credite. ... (2) Ministrul educaţiei şi cercetării reprezintă ministerul în raporturile cu celelalte autorităţi publice, cu persoanele juridice şi fizice din ţară şi din străinătate, precum şi în justiţie. ... (3) Ministrul educaţiei şi cercetării răspunde de întreaga activitate a ministerului în faţa Guvernului, iar în calitate de membru al Guvernului, în faţa Parlamentului. ... (4) Ministrul educaţiei şi cercetării îndeplineşte, în domeniul de activitate al ministerului, atribuţiile generale prevăzute la art. 53 din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, precum şi orice alte atribuţii specifice stabilite prin actele normative în vigoare. ... (5) În exercitarea atribuţiilor ce îi revin ministrul educaţiei şi cercetării emite ordine şi instrucţiuni, în condiţiile legii. ... (6) Ministrul educaţiei şi cercetării poate delega unele dintre competenţele sale, în condiţiile legii. ... + Articolul 11 (1) Ministerul Educaţiei şi Cercetării are un secretar general, ajutat de un secretar general adjunct, înalţi funcţionari publici, numiţi în condiţiile legii. ... (2) Secretarul general şi secretarul general adjunct asigură stabilitatea funcţionării Ministerului Educaţiei şi Cercetării, continuitatea conducerii şi realizarea legăturilor funcţionale dintre structurile ministerului. ... (3) Secretarul general şi secretarul general adjunct îndeplinesc atribuţiile şi responsabilităţile prevăzute la art. 49 alin. (2) din Legea nr. 90/2001, cu modificările şi completările ulterioare. ... (4) Secretarul general şi secretarul general adjunct îndeplinesc şi alte atribuţii stabilite prin ordin al ministrului educaţiei şi cercetării sau prevăzute în regulamentul de organizare şi funcţionare a ministerului, aprobat prin ordin al ministrului. ... + Articolul 12 (1) Numărul maxim de posturi pentru Ministerul Educaţiei şi Cercetării este de 418, exclusiv demnitarii şi posturile aferente cabinetului ministrului. ... (2) Structura organizatorică pe compartimente, atribuţiile şi sarcinile aparatului propriu al ministerului sunt aprobate prin ordin al ministrului educaţiei şi cercetării. ... (3) Atribuţiile şi sarcinile secretarilor de stat sunt stabilite prin ordin al ministrului educaţiei şi cercetării. ... (4) În cadrul ministerului şi unităţilor subordonate se înfiinţează unităţi de management pentru implementarea proiectelor cu finanţare nerambursabilă, conform legislaţiei în vigoare. ... + Articolul 13Personalul care trece din instituţiile şi unităţile de învăţământ sau de cercetare în aparatul propriu al Ministerului Educaţiei şi Cercetării ori în serviciile publice subordonate ale acestuia beneficiază de rezervarea postului didactic sau de cercetare la instituţia sau la unitatea de la care provine. + Articolul 14 (1) În subordinea Ministerului Educaţiei şi Cercetării funcţionează Agenţia Naţională pentru Sprijinirea Iniţiativelor Tinerilor - ANSIT, în coordonarea directă a ministrului educaţiei şi cercetării. ... (2) Conducerea Agenţiei Naţionale pentru Sprijinirea Iniţiativelor Tinerilor - ANSIT este asigurată de un director general aflat în subordinea directă a ministrului educaţiei şi cercetării. ... + Articolul 15 (1) Instituţiile şi unităţile care funcţionează în subordinea sau în coordonarea Ministerului Educaţiei şi Cercetării, exceptând unităţile de cercetare ştiinţifică, sunt prevăzute în anexa nr. 3. ... (2) Cluburile sportive studenţeşti care funcţionează în subordinea Ministerului Educaţiei şi Cercetării sunt prevăzute în anexa nr. 4. ... (3) Instituţiile şi unităţile de cercetare ştiinţifică, dezvoltare tehnologică şi inovare, care funcţionează în subordinea Ministerului Educaţiei şi Cercetării, sunt prevăzute în anexa nr. 5. ... (4) Institutele naţionale de cercetare-dezvoltare, care funcţionează în coordonarea Ministerului Educaţiei şi Cercetării, sunt prevăzute în anexa nr. 6. ... (5) Instituţiile şi unităţile pentru activitatea de tineret, care funcţionează în subordinea Ministerului Educaţiei şi Cercetării, sunt prevăzute în anexa nr. 7. ... (6) Structura organizatorică a instituţiilor şi unităţilor din subordinea sau din coordonarea Ministerului Educaţiei şi Cercetării este aprobată prin ordin al ministrului educaţiei şi cercetării. ... (7) Normativele de personal şi criteriile de constituire a compartimentelor pentru unităţile şi instituţiile publice subordonate, finanţate de la bugetul de stat, precum şi atribuţiile acestora sunt stabilite prin ordin al ministrului educaţiei şi cercetării, în baza Legii nr. 84/1995, republicată, cu modificările şi completările ulterioare, şi a celorlalte dispoziţii legale în vigoare, ale Ordonanţei Guvernului nr. 57/2002, aprobată cu modificări şi completări prin Legea nr. 324/2003, cu modificările ulterioare. ... + Articolul 16Ministerul Educaţiei şi Cercetării asigură, pe de o parte, elaborarea, aplicarea, monitorizarea şi evaluarea politicilor în domeniul cercetării-dezvoltării şi inovării, iar pe de altă parte, coordonează elaborarea, aplicarea, monitorizarea şi evaluarea politicilor pentru lărgirea patrimoniului naţional şi internaţional de cercetare, tehnologie şi inovare, dezvoltarea economică durabilă, accesul rezultatelor cercetării şi tehnologiilor dezvoltate pe piaţa internă şi internaţională, realizarea societăţii informaţionale, satisfacerea nevoilor cetăţeanului şi creşterea calităţii vieţii acestuia. + Articolul 17 (1) Structura organizatorică, statele de funcţii şi regulamentele de organizare şi funcţionare pentru unităţile subordonate prevăzute în anexa nr. 5 se stabilesc prin ordin al ministrului educaţiei şi cercetării, la propunerea directorului general sau, după caz, a directorului unităţii. ... (2) Numirea şi eliberarea din funcţie a directorilor generali, a directorilor şi a membrilor consiliilor de administraţie ale unităţilor prevăzute în anexele nr. 5 şi 6 se realizează prin ordin al ministrului educaţiei şi cercetării, în condiţiile legii. ... + Articolul 18 (1) Ministerul Educaţiei şi Cercetării va utiliza un parc auto propriu atât pentru aparatul central, cât şi pentru programele/proiectele cu finanţare internaţională şi pentru instituţiile şi unităţile subordonate, potrivit legii, precum şi autovehicule destinate deplasărilor în teritoriu pentru monitorizare şi inspecţie, conform anexei nr. 8. ... (2) Ministerul Educaţiei şi Cercetării va prelua, în condiţiile negociate în acorduri, parcul auto aflat în prezent în dotarea structurilor de reformă care aplică programele educaţionale sprijinite prin împrumuturi externe. ... + Articolul 19Din taxele de la studenţii şi cursanţii străini, încasate în baza art. 92 alin. (4) din Legea nr. 84/1995, republicată, cu modificările şi completările ulterioare, se constituie un fond, la dispoziţia ministrului educaţiei şi cercetării, pentru situaţii speciale şi neprevăzute, având un cuantum de cel puţin 5% din încasările în valută. + Articolul 20 (1) Inspectoratele şcolare judeţene, respectiv al municipiului Bucureşti, asigură activitatea de distribuire a manualelor şcolare către unităţile de învăţământ din subordine, ca activitate organizată pe lângă acestea, finanţată din venituri proprii. ... (2) Veniturile înregistrate din activitatea prevăzută la alin. (1) vor fi obţinute de la agenţii economici care şi-au asumat obligaţia de a edita, tipări şi difuza manualele şcolare sau vor fi virate direct de Ministerul Educaţiei şi Cercetării în cazul în care prin contractul cu aceşti agenţi economici s-au prevăzut reţinerea şi virarea de către Ministerul Educaţiei şi Cercetării a sumelor aferente difuzării manualelor şcolare de la inspectoratele şcolare la unităţile de învăţământ. ... (3) Cheltuielile curente şi de capital aferente activităţii se suportă din veniturile prevăzute la alin. (2). ... (4) Disponibilităţile existente în cont la finele anului se reportează şi se utilizează în anul următor pentru destinaţiile prevăzute la alin. (3). ... + Articolul 21Anexele nr. 1-8 fac parte integrantă din prezenta hotărâre. + Articolul 22Pe data intrării în vigoare a prezentei hotărâri se abrogă Hotărârea Guvernului nr. 741/2003 privind organizarea şi funcţionarea Ministerului Educaţiei, Cercetării şi Tineretului, publicată în Monitorul Oficial al României, Partea I, nr. 481 din 4 iulie 2003, cu modificările şi completările ulterioare, precum şi orice alte dispoziţii contrare.PRIM-MINISTRUADRIAN NĂSTASEContrasemnează:----------------Ministrul educaţiei şi cercetării,Alexandru AthanasiuMinistrul muncii, solidarităţii sociale şi familiei,Elena Dumitrup. Ministrul finanţelor publice,Gheorghe Gherghina,secretar de statBucureşti, 23 martie 2004.Nr. 410. + Anexa 1 Numărul total de posturi = 418,exclusiv demnitarii şi posturileaferente cabinetului ministrului ┌─────────────────────────────────┐ │Ministrul Educaţiei şi Cercetării│ ├─────────────────────────────────┤ │ Cabinetul demnitarului │ └──────────────┬──────────────────┘ │ ┌─────────────────┬─────────────┼─────────────────────────────────┐ │ │ │ │┌───────┴─────────┐┌──────┴──────────┐ │ ┌────────────┴───┐│Secretar de Stat ││Secretar de Stat │ │ │Secretar de Stat││pentru Învăţământ││pentru Învăţământ│ │ │pentru Cercetare││ universitar ││Superior şi Inte-│ │ └────────────────┘│ ││ grare Europeană │ │ ┌──────────────────┐└─────────────────┘└─────────────────┘ │ │Direcţia Generală │ ├──┤ Buget Finanţe │ ┌──────────────────┐ │ └──────────────────┘ │ Direcţia Audit ├──┤ └──────────────────┘ │ ┌──────────────────┐ │ │Direcţia Patrimo- │ ├──┤niu şi Investiţii │ ┌──────────────────┐ │ └──────────────────┘ │Serviciul Relaţii │ │ │Publice şi Mass- ├──┤ │ Media │ │ └──────────────────┘ │ │ ┌──────────────────┐ ├──┤Direcţia Juridic │ │ └──────────────────┘ │ ┌────────┴────────┐ │Secretar General │ └────────┬────────┘ │ ┌────────┴────────┐ │Secretar General │ │ Adjunct │ └────────┬────────┘ │ ┌────────┬───────┬───────┬───────┬──┴───────┬───────┬───────┬───────┐ ┌─┴─┐ ┌─┴─┐ ┌─┴─┐ ┌─┴─┐ ┌─┴─┐ ┌─┴─┐ ┌─┴─┐ ┌─┴─┐ ┌─┴─┐ │ A │ │ B │ │ C │ │ D │ │ E │ │ F │ │ G │ │ H │ │ I │ └───┘ └───┘ └───┘ └───┘ └───┘ └───┘ └───┘ └───┘ └───┘ LEGENDA : A. Direcţia Generală pentru Învăţământ Preuniversitar B. Direcţia Generală Învăţământ Superior C. Direcţia Generală pentru Integrare Europeană şi Relaţii Internaţionale D. Direcţia Educaţie Continuă, Formarea şi Perfecţionarea PersonaluluiDidactic şi de Cercetare E. Direcţia Generală Evaluare, Prognoze, Strategii şi Programe pentruÎnvăţământ Preuniversitar F. Direcţia Generală Logistică, Administrativ şi Resurse Umane G. Direcţia Generală pentru Învăţământ în Limbile Minorităţilor Naţionaleşi Accesul la Educaţie H. Direcţia Generală Strategii, Programe de Cercetare-Dezvoltare, Evaluareşi Monitorizare I. Direcţia Inovare, Transfer Tehnologic şi Infrastructura de Cercetare -Dezvoltare Inovare + Anexa 2 CONSILII CONSULTATIVE ale Ministerului Educaţiei şi Cercetării
A. Consilii consultative pentru educaţie
Nr. crt. Denumirea consiliului consultativ Sursa de finanţare
I Consiliul Naţional pentru Reformă a Învăţământului Bugetul de stat
II Consiliul Naţional de Atestare a Titlurilor, Diplomelor şi Certificatelor Universitare*) Bugetul de stat
III Consiliul Naţional pentru Finanţarea Învăţământului Superior Bugetul de stat
IV Consiliul Naţional pentru Finanţarea Învăţământului Preuniversitar de stat Bugetul de Stat
V Consiliul Naţional al Cercetării Ştiinţifice din Învăţământul Superior*) Bugetul de stat
VI Consiliul Naţional al Bibliotecilor Venituri proprii
VII Consiliul Naţional al Rectorilor Venituri proprii
VIII Comisia Naţională de Evaluare şi Acreditare în Învăţământul Preuniversitar Venituri proprii
I Colegiul consultativ pentru cercetare, dezvoltare şi inovare Bugetul de stat
II Consiliul Naţional de Atestare şi Acreditare pentru Cercetare Bugetul de stat
-------- *) cu competenţe şi pentru activitatea de cercetare + Anexa 3 INSTITUŢIILE ŞI UNITĂŢILE care funcţionează în subordinea Ministerului Educaţiei şi Cercetării, exceptând unităţile de cercetare ştiinţifică
I Inspectorate şcolare judeţene şi Inspectoratul Şcolar al Municipiului Bucureşti Bugetul de stat
Organe de specialitate subordonate Ministerului Educaţiei şi Cercetării în a căror subordine funcţionează unităţile conexe, unităţi pentru activitatea extraşcolară şi cluburi sportive şcolare.
II Instituţii de învăţământ superior de stat:
1 Universitatea "Politehnică" din Bucureşti Venituri proprii
2 Universitatea Tehnică de Construcţii Bucureşti Venituri proprii
3 Universitatea de Arhitectură şi Urbanism "Ion Mincu" din Bucureşti Venituri proprii
4 Universitatea de Ştiinţe Agronomice şi Medicină Veterinară din Bucureşti Venituri proprii
5 Universitatea din Bucureşti Venituri proprii
6 Universitatea de Medicină şi Farmacie "Carol Davila" din Bucureşti Venituri proprii
7 Academia de Studii Economice din Bucureşti Venituri proprii
8 Universitatea Naţională de Muzică din Bucureşti Venituri proprii
9 Universitatea de Arte din Bucureşti Venituri proprii
10 Universitatea Naţională de Artă Teatrală şi Cinematografică "Ion Luca Caragiale" din Bucureşti Venituri proprii
11 Academia Naţională de Educaţie Fizică şi Sport din Bucureşti Venituri proprii
12 Şcoala Naţională de Studii Politice şi Administrative din Bucureşti Venituri proprii
15 Universitatea din Bacău Venituri proprii
16 Universitatea de Nord din Baia Mare Venituri proprii
17 Universitatea "Transilvania" din Braşov Venituri proprii
18 Universitatea Tehnică din Cluj-Napoca Venituri proprii
19 Universitatea de Ştiinţe Agricole şi Medicină Veterinară din Cluj-Napoca Venituri proprii
20 Universitatea "Babeş-Bolyai" din Cluj-Napoca Venituri proprii
21 Universitatea de Medicină şi Farmacie "Iuliu Haţieganu" din Cluj-Napoca Venituri proprii
22 Academia de Muzică "Gheorghe Dima" din Cluj-Napoca Venituri proprii
23 Universitatea de Artă şi Design din Cluj-Napoca Venituri proprii
24 Universitatea "Ovidius" din Constanţa Venituri proprii
25 Universitatea Maritimă din Constanţa Venituri proprii
26 Universitatea din Craiova Venituri proprii
27 Universitatea de Medicină şi Farmacie din Craiova Venituri proprii
28 Universitatea "Dunărea de Jos" din Galaţi Venituri proprii
29 Universitatea Tehnică "Gheorghe Asachi" din Iaşi Venituri proprii
30 Universitatea de Ştiinţe Agricole şi Medicină Veterinară "Ion Ionescu de la Brad" din Iaşi Venituri proprii
31 Universitatea "Alexandru Ioan Cuza" din Iaşi Venituri proprii
32 Universitatea de Medicină şi Farmacie "Grigore T. Popa" din Iaşi Venituri proprii
33 Universitatea de Arte "George Enescu" din Iaşi Venituri proprii
34 Universitatea din Oradea Venituri proprii
35 Universitatea din Petroşani Venituri proprii
36 Universitatea din Piteşti Venituri proprii
37 Universitatea Petrol-Gaze din Ploieşti Venituri proprii
38 Universitatea "Eftimie Murgu" din Reşiţa Venituri proprii
39 Universitatea "Lucian Blaga" din Sibiu Venituri proprii
40 Universitatea "Ştefan cel Mare" din Suceava Venituri proprii
41 Universitatea "Valachia" din Târgovişte Venituri proprii
42 Universitatea "Constantin Brâncuşi" din Târgu Jiu Venituri proprii
43 Universitatea "Petru Maior" din Târgu Mureş Venituri proprii
44 Universitatea de Medicină şi Farmacie din Târgu Mureş Venituri proprii
45 Universitatea de Artă Teatrală din Târgu Mureş Venituri proprii
46 Universitatea "Politehnica" din Timişoara Venituri proprii
47 Universitatea de Ştiinţe Agricole şi Medicină Veterinară a Banatului din Timişoara Venituri proprii
48 Universitatea de Vest din Timişoara Venituri proprii
49 Universitatea de Medicină şi Farmacie "Victor Babeş" din Timişoara Venituri proprii
III Biblioteci centrale universitare şi pedagogice
1 Biblioteca Centrală Universitară din Bucureşti Bugetul de stat
2 Biblioteca Centrală Universitară "Mihai Eminescu" din Iaşi Bugetul de stat
3 Biblioteca Centrală Universitară "Lucian Blaga" din Cluj-Napoca Bugetul de stat
4 Biblioteca Centrală Universitară "Eugen Todoran" din Timişoara Bugetul de stat
5 Biblioteca Pedagogică Naţională "I.C. Petrescu" din Bucureşti Bugetul de stat
IV Comisia Naţională a României pentru UNESCO Bugetul de stat
V Serviciul Naţional de Evaluare şi Examinare Bugetul de stat
VI Centrul Naţional pentru Programul de Formare Profesională "Leonardo da Vinci" Bugetul de stat
VII Agenţia Naţională "Socrates" Bugetul de stat
VIII Centrul Naţional de Excelenţă Bugetul de stat
IX Unitatea Executivă pentru Finanţarea Învăţământului Superior şi al Cercetării Ştiinţifice Universitare Venituri proprii şi subvenţii acordate de la bugetul de stat
X Palatul Naţional al Copiilor din Bucureşti Venituri proprii şi subvenţii acordate de la bugetul de stat
XI Corul Naţional de Cameră "Madrigal" Venituri proprii şi subvenţii acordate de la bugetul de stat
XII Oficiul Naţional al Burselor de Studii în Străinătate Venituri proprii şi subvenţii acordate de la bugetul de stat
XIII Centrul Naţional de Dezvoltare a Învăţământului Profesional şi Tehnic Venituri proprii şi subvenţii acordate de la bugetul de stat
XIV Oficiul Naţional pentru Administrare şi Operare al Infrastructurii de Comunicaţii de Date "ROEDUNET" Venituri extrabugetare şi alocaţii de la bugetul de stat
XV Federaţia Sportului Şcolar şi Universitar Venituri proprii şi subvenţii acordate de la bugetul de stat
XVI Centrul Naţional de Formare a Personalului din Învăţământul Preuniversitar Venituri proprii şi subvenţii acordate de la bugetul de stat
XVII Centrul pentru Formarea Continuă în Limba Germană (la Mediaş) Venituri proprii şi subvenţii acordate de la bugetul de stat
XVIII Consiliul Naţional pentru Evaluarea şi Difuzarea Manualelor Venituri proprii şi subvenţii acordate de la bugetul de stat
XIX Consiliul Naţional pentru Curriculum Venituri proprii şi subvenţii acordate de la bugetul de stat
XX Agenţia Naţională pentru Parteneriatul Universităţilor cu Mediul Economico-Social (APART) Venituri proprii şi subvenţii acordate de la bugetul de stat
XXI Agenţia Managerială de Cercetare Ştiinţifică, Inovare şi Transfer Tehnologic - Politehnica (AMCSIT-Politehnica) Venituri proprii
XXII Secretariatul Naţional Român al Reţelei Universităţilor de la Marea Neagră Venituri proprii şi subvenţii acordate de la bugetul de stat
Alte unităţi aflate în subordinea Ministerului Educaţiei şi Cercetării
XXIII Casele universitarilor
1 Casa Universitarilor din Bucureşti Venituri proprii
2 Casa Universitarilor din Cluj-Napoca Venituri proprii
3 Casa Universitarilor din Iaşi Venituri proprii
4 Casa Universitarilor din Timişoara Venituri proprii
5 Casa Universitarilor din Braşov Venituri proprii
6 Casa Universitarilor din Craiova Venituri proprii
Unităţi aflate în coordonarea Ministerului Educaţiei şi Cercetării
+ Anexa 4 CLUBURI SPORTIVE STUDENŢEŞTI care funcţionează în subordinea Ministerului Educaţiei şi Cercetării Cluburi sportive studenţeşti:
1 Clubul "Sportul Studenţesc" din Bucureşti Venituri proprii şi subvenţii acordate de la bugetul de stat
2 Clubul Sportiv "Academia Naţională de Educaţie Fizică şi Sport" din Bucureşti Venituri proprii şi subvenţii acordate de la bugetul de stat
3 Clubul Sportiv "Universitatea" din Timişoara Venituri proprii şi subvenţii acordate de la bugetul de stat
4 Clubul Sportiv "Universitatea" din Cluj-Napoca Venituri proprii şi subvenţii acordate de la bugetul de stat
5 Clubul Sportiv "Universitatea" din Craiova Venituri proprii şi subvenţii acordate de la bugetul de stat
6 Clubul Sportiv "Universitatea" din Galaţi Venituri proprii şi subvenţii acordate de la bugetul de stat
7 Clubul Sportiv "Universitatea" din Braşov Venituri proprii şi subvenţii acordate de la bugetul de stat
8 Clubul Sportiv "Politehnica" din Iaşi Venituri proprii şi subvenţii acordate de la bugetul de stat
9 Clubul Sportiv "Ştiinţa" din Bacău Venituri proprii şi subvenţii acordate de la bugetul de stat
10 Clubul Sportiv "Ştiinţa" din Petroşani Venituri proprii şi subvenţii acordate de la bugetul de stat
11 Clubul Sportiv "Ştiinţa" din Constanţa Venituri proprii şi subvenţii acordate de la bugetul de stat
12 Clubul Sportiv "Ştiinţa" din Baia Mare Venituri proprii şi subvenţii acordate de la bugetul de stat
13 Clubul Sportiv Universitar din Sibiu Venituri proprii şi subvenţii acordate de la bugetul de stat
14 Clubul Sportiv Universitar din Ploieşti Venituri proprii şi subvenţii acordate de la bugetul de stat
15 Clubul Sportiv Universitar din Târgu Mureş Venituri proprii şi subvenţii acordate de la bugetul de stat
16 Clubul Sportiv Universitar din Oradea Venituri proprii şi subvenţii acordate de la bugetul de stat
17 Clubul Sportiv Universitar din Piteşti Venituri proprii şi subvenţii acordate de la bugetul de stat
18 Clubul Sportiv Studenţesc "Medicina" din Timişoara Venituri proprii şi subvenţii acordate de la bugetul de stat
+ Anexa 5 INSTITUŢIILE ŞI UNITĂŢILE de cercetare ştiinţifică, dezvoltare tehnologică şi inovare care funcţionează în subordinea Ministerului Educaţiei şi Cercetării
1 Institutul de Ştiinţe ale Educaţiei Bugetul de stat
2 Centrul European UNESCO pentru Învăţământul Superior (CEPES) Venituri proprii şi subvenţii acordate de la bugetul de stat
3 Institutul de Fizică Atomică din Bucureşti*) Venituri proprii şi subvenţii acordate de la bugetul de stat
4 Institutul Naţional de Informare şi Documentare din Bucureşti**) Venituri proprii şi subvenţii acordate de la bugetul de stat
5 Centrul de Cercetări Biologice din Jibou Venituri proprii şi subvenţii acordate de la bugetul de stat
6 Institutul Limbii Române Venituri proprii şi subvenţii acordate de la bugetul de stat
7 Agenţia Spaţială Română Venituri proprii
8 Institutul de Cercetări în Chimie "Raluca Ripan" din Cluj-Napoca Venituri proprii
9 Institutul Naţional de Inventică din Iaşi Venituri proprii
10 Centrul Regional de Inovare, Implementare şi Aplicare a Invenţiilor din Târgu Mureş Venituri proprii
11 Institutul de Medicină Comparată - IMC Venituri proprii
-------- *1) Un număr maxim de 10 posturi pentru administrativ se finanţează de labugetul de stat. *2) Un număr maxim de 20 de posturi pentru bibliotecă se finanţează de labugetul de stat. + Anexa 6 INSTITUTE NAŢIONALE de cercetare - dezvoltare care funcţionează în coordonarea Ministerului Educaţiei şi Cercetării
1 Institutul Naţional de Cercetare-Dezvoltare pentru Optoelectronică - INOE 2000 Bucureşti Venituri proprii
2 Institutul Naţional de Cercetare-Dezvoltare Turbomotoare - COMOTI Bucureşti Venituri proprii
3 Institutul Naţional de Cercetare-Dezvoltare în domeniul Geologiei, Geofizicii, Geochimiei şi Teledetecţiei - IGR Bucureşti Venituri proprii
4 Institutul Naţional de Cercetare-Dezvoltare pentru Textile şi Pielărie - INCDTP Bucureşti Venituri proprii
5 Institutul Naţional de Cercetare-Dezvoltare pentru Maşini şi Instalaţii Destinate Agriculturii şi Industriei Alimentare - INMA Bucureşti Venituri proprii
6 Institutul Naţional de Cercetare-Dezvoltare pentru Fizică şi Inginerie Nucleară "Horia Hulubei" - IFIN-HH Bucureşti Venituri proprii
7 Institutul Naţional de Cercetare-Dezvoltare pentru Fizica Laserilor Plasmei şi Radiaţiei - INFLPR Bucureşti Venituri proprii
8 Institutul Naţional de Cercetare-Dezvoltare pentru Fizică Tehnică - IFT Iaşi Venituri proprii
9 Institutul Naţional de Cercetare-Dezvoltare pentru Fizica Materialelor - INCDFM Bucureşti Venituri proprii
10 Institutul Naţional de Cercetare-Dezvoltare pentru Fizica Pământului - INCDFP Bucureşti Venituri proprii
11 Institutul Naţional de Cercetare-Dezvoltare Chimico-Farmaceutică - ICCF Bucureşti Venituri proprii
12 Institutul Naţional de Cercetare-Dezvoltare pentru Electrochimie şi Materie Condensată - INCEMC Timişoara Venituri proprii
13 Institutul Naţional de Cercetare-Dezvoltare pentru Geologie şi Geoecologie Marină - GEOCOMAR Bucureşti Venituri proprii
14 Institutul Naţional de Cercetare-Dezvoltare pentru Ştiinţe Biologice Bucureşti Venituri proprii
15 Institutul Naţional de Cercetare-Dezvoltare pentru Microtehnologie - IMT Bucureşti Venituri proprii
16 Institutul Naţional de Cercetare-Dezvoltare pentru Tehnologii Criogenice şi Izotopice - ICSI Râmnicu Vâlcea Venituri proprii
17 Institutul Naţional de Cercetare-Dezvoltare pentru Tehnologii Izotopice şi Moleculare - INCOTIM Cluj-Napoca Venituri proprii
Notă: 1. Numărul maxim de posturi pentru unităţile şi activităţile din subordinea Ministerului Educaţiei şi Cercetării finanţate integral de la bugetul de stateste de 10.479. 2. Numărul maxim de posturi pentru unităţile din structura MinisteruluiEducaţiei şi Cercetării finanţate din venituri proprii şi subvenţii acordate dela bugetul de stat este de 5143. + Anexa 7
Instituţii şi unităţi pentru activitatea de tineret, care
funcţionează în subordinea Ministerului Educaţiei şi Cercetării
Nr. crt Denumirea Sursa de finanţare
l Agenţia Naţională pentru Sprijinirea Iniţia- tivelor Tinerilor - ANSIT Venituri proprii şi subvenţii acordate de la bugetul de stat
pentru activităţi specifice al Ministerului
Educaţiei şi Cercetării
1 Proiectul privind învăţământul rural - autoturism pentru unitatea centrală -autoturism de teren - laborator didactic mobil pentru fiecare inspectorat şcolar 1 2 41 450 450 450
2 Proiectul privind reabilitarea infrastructurii şcolare - autoturism pentru unitatea centrală -autoturism pentru unitatea teritorială 2 7 450 450
3 Monitorizare şi inspecţie - autoturism - microbuz 10 3 450 450
4 Programul Phare PHARE RO0104.02 "Accesul la edu- caţie a grupurilor dezavantajate, cu focalizare pe rromi" - autoturism - microbuz 1 1 450 450
Cheltuielile cu exploatarea, carburanţii, întreţinerea şi asigurările
autovehiculelor utilizate în cadrul programelor/proiectelor cu finanţare
internaţională se suportă din costurile operaţionale ale programelor/
proiectelor respective.

References: HOTĂRÂRE nr. 410
 Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22